open-index/open-wikipedia-markdown huggingface dataset:
אבריסטווית'

**אבריסטווית**' (בוולשית: **Aberystwyth**) היא עיירה לחופי מפרץ קרדיגן ובירת מחוז קרדיגיון, מערב ויילס.

אבריסטווית' שוכנת על שפך נהר האסטווית' (*Ystwyth*) מה שמעניק לה את שמה (בצירוף *Aber* – "שפך נהר"). אבריסטווית' היא בירת המחוז המנהלי קדיגיון ומרכז האוכלוסין העיקרי והגדול ביותר במחוז, היא עיר אוניברסיטאית, משכנה של הספרייה הלאומית של ויילס ומרכז תרבות ולשית עם אחוז גבוה יחסית של דוברי וולשית. אוכלוסיית העיירה כוללת 13,040 תושבים, כאשר הסביבה האורבנית כוללת 18,093 תושבים.

## היסטוריה
בצמוד לעיירה מדרום ניצבת גבעת פן דינאס, בה נמצאו עדויות למבצר גבעה קלטי מתקופת הברזל המצביע על התיישבות במקום מסביבות 700 לפנה"ס. בגבעה דרומית לפן דינאס נמצאו עדויות לטירת עץ מימי הביניים המזוהה עם נסט פרך ריס, ביתו של מלך דהייברת' ריס אפ טודור שמלך בסוף המאה ה-11.

בשנת 1109 הקים גילברט פיץ רישארד מבצר על גבעה דרומית לעיירה כיום, לאחר שקיבל את אדמות בקרדיגיון מהנרי הראשון, מלך אנגליה. מבצר טן אי קסטל (Tan-Y-Castell) שוכן מדרום לשפך נהר האסטווית' מה שהכנה לעיירה את שמה, לאורך המאה ה-12 וה-13 האזור כולו שכן על הגבול בין ממלכת דהייברת' וממלכת גוויניד', כך שהביצורים ראו מספר קרבות כחלק מהעימותים בין שתי הממלכות. ב-1208 ל'ואלין הגדול כבש את העיירה והקים טירה חדשה צפונית לביצורים ההיסטוריים, טירת אבירסטווית' שנבנתה על גבעה גבוהה יותר, הפכה למרכז החדש של העיירה סביבה כאשר הטירה הנוכחית הוקמה מחדש ב-1277 על ידי צבאו של אדוארד הראשון, מלך אנגליה בכיבושו הראשון של האזור.

למשך מספר שנים במאה ה-17 שימשה הטירה להטבעת כ-10,500 ליש"ט במטבעות מטעם המטבעה המלכותית. 

בשנות ה-60 של המאה ה-19 חוברה העיירה לרשת מסילות הברזל ונחנכה תחנת הרכבת אבריסטווית', לצד זאת נפתח מזח חדש לאורך החוף והחלה בעיירה פריחה של תיירות מכל רחבי בריטניה.

אבריסטווית' אירחה את פסטיבל האיסטד'ווד הלאומי של ויילס ארבע פעמים לאורך השנים; ב-1865, 1916, 1952 ו-1992.

## אתרים בעלי עניין

Aber 87568 Pantycelyn.JPG|אוניברסיטת אבריסטווית'
National Library of Wales.jpg|הספרייה הלאומית של ויילס
Castle of Aberystwyth.jpg|טירת אבריסטווית'
Yr Hen Orsaf (JD Wetherspoon) (1).jpg|תחנת הרכבת אבריסטווית'


## קישורים חיצוניים

* 
* 

## הערות שוליים

קטגוריה:קרדיגיון
קטגוריה:ויילס: יישובים
קטגוריה:יישובים שהוקמו במאה ה-12
קופה אמריקה נשים 1998

**קופה אמריקה נשים 1998** (נקראה אז: **אליפות דרום אמריקה בכדורגל נשים 1998**, בספרדית: **Campeonato Sudamericano de Fútbol Femenino 1998**) הוא הטורניר השלישי של הקופה אמריקה לנשים שארגנה CONMEBOL. הטורניר נערך בארגנטינה והתקיים מ-1 במרץ עד ה-15 במרץ 1998. הגביע שימש כטורניר המוקדמות לגביע העולם 1999, שנערך שנה לאחר מכן בארצות הברית. 

שתי הנבחרות הראשונות מכל אחד משני הבתים עלו לשלב חצי הגמר, בו שיחקו בהצלבה, כלומר הקבוצה שסיימה במקום הראשון בבית שיחקה מול הקבוצה שסיימה שנייה בבית המקביל וההפך. במשחק הגמר נפגשו המארחת ארגנטינה וברזיל - האלופה המכהנת. בסיום המשחק, שנערך במאר דל פלאטה מול 2,500 צופים, ניצחה ברזיל 1-7 וזכתה בטורניר בפעם השלישית ברציפות. 

בעקבות הזכייה, העפילה ברזיל ישירות לגביע העולם כנציגת CONMEBOL, ואילו ארגנטינה שסיימה במקום השני נשלחה לשני משחקים בשיטת בית-חוץ נגד מקסיקו על הכרטיס הנוסף לטורניר. בסיום משחקים אלו, נוצחה ארגנטינה 6-3 והפסידה את המקום בגביע העולם.

## שלב הבתים
### בית א'

### בית ב'

## שלב הנוק-אאוט

קטגוריה:קופה אמריקה נשים
קטגוריה:תחרויות כדורגל ב-1998
קטגוריה:תחרויות כדורגל בארגנטינה
צ'ט הומגרן

**צ'ט תומאס הומגרן** (באנגלית: **Chet Thomas Holmgren**; נולד ב-1 במאי 2002) הוא כדורסלן אמריקאי המשחק בעמדות הפאוור פורוורד והסנטר באוקלהומה סיטי ת'אנדר. גובהו עומד על 2.16 מטרים, ומוטת זרועותיו מגיעה ל-2.29 מטרים.

## קריירה
הומגרן נולד במיניאפוליס, מינסוטה, והחל לשחק כדורסל בהדרכתו של אביו, דייב, ששיחק 57 משחקי כדורסל בקולג' עבור מינסוטה בשנים 1984–1988. בכיתה ו' החל ללמוד בבית ספר פרטי נוצרי במיניאפוליס, ובאותו זמן כבר היה בגובה 1.88 מטרים. עד כיתה ט' צמח הומגרן לגובה של 2.06 מטרים.

בהגיעו לגיל האוניברסיטה, הוא קיבל כ-30 הצעות מקבוצות כדורסל של אוניברסיטאות רבות, ובחר לשחק באוניברסיטת גונזגה בעקבות ג'יילן סאגס, איתו שיתף פעולה בתיכון. בהופעת הבכורה שלו קלע הומגרן 14 נקודות, 13 ריבאונדים, 7 חסימות ו-6 אסיסטים בניצחון 97–63 על דיקסי סטייט, והפך לשחקן הראשון מזה 25 שנים שרשם לפחות 10 נקודות, 10 ריבאונדים, 5 אסיסטים ו-5 חסימות בהופעת הבכורה שלו בטורניר המכללות. בשנתו הראשונה והיחידה באוניברסיטה העמיד ממוצעים של 14.1 נקודות, 9.9 ריבאונדים ו-3.7 חסימות למשחק. ב-21 באפריל 2022 הכריז כי יתמודד בדראפט 2022 ב-NBA.

בדראפט נבחר הומגרן בבחירה השנייה על ידי אוקלהומה סיטי ת'אנדר, והפך לבחירת הדראפט הגבוהה ביותר שנבחרה אי פעם מאוניברסיטת גונזגה, ולבחירה הגבוהה ביותר ממדינת מינסוטה. הוא הצטרף לסגל הקבוצה לקראת ליגת הקיץ של ה-NBA, ובמשחק הבכורה שלו בטורניר קלע 23 נקודות והוסיף שבעה ריבאונדים, ארבעה אסיסטים וחטיפה בניצחון 98–77 על יוטה ג'אז. הומגרן הוסיף באותו משחק גם שש חסימות, ושבר את שיא החסימות במשחק בודד בליגת הקיץ. ב-5 ביולי 2022 חתם על חוזה רוקי עם הת'אנדר.

ב-25 באוגוסט 2022 הכריזה הקבוצה כי הומגרן ייעדר לאורך כל משחקי עונת 2022/2023 בשל פציעה שספג בכף רגלו במהלך טורניר ראווה.

## סטטיסטיקות קריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:כדורסלנים אמריקאים
קטגוריה:מינסוטה: כדורסלנים
קטגוריה:כדורסלני אוניברסיטת גונזגה
קטגוריה:כדורסלני אוקלהומה סיטי ת'אנדר
קטגוריה:בחירות דראפט של אוקלהומה סיטי ת'אנדר
קטגוריה:משתתפי משחק האולסטאר של ה-NBA
קטגוריה:אמריקאים ילידי מינסוטה
קטגוריה:מיניאפוליס: אישים
קטגוריה:אמריקאים שנולדו ב-2002
סרגיי סולומקו

**סרגיי סולומקו** (ברוסית: **Сергей Соломко**; 22 באוגוסט 1867 – 2 בפברואר 1928) היה צייר אקוורל ומאייר רוסי.

## ביוגרפיה ועבודה
הוא היה בנו של קולונל (לימים, מייג'ור-גנרל) סרגיי סולומקו (1835–1897) שהועסק בשירותו של הדוכס הגדול קונסטנטין ניקולייביץ', והוא גדל בארמון קונסטנטינובסקי. מצד אביו, אבותיו היו קוזאקים בגדוד נז'ין. מצד אמו, הוא היה מהאצילים הרוסים ממשפחת זנודבורוב.

מ-1883 עד 1887, הוא למד בבית הספר לציור, פיסול ואדריכלות במוסקבה ולאחר מכן, במשך שנה, ביקר בשיעורים באקדמיה האימפריאלית לאמנויות.[2] בתקופה זו, הוא החל לעבוד כמאייר במגזינים. עבודתו הידועה הראשונה הייתה עבור Север ("צפון") כתב עת ספרותי שבועי שהחל לצאת לאור ב-1888. זמן קצר לאחר מכן, הוא הועסק ב-Нива ("גריינפילד"), שהיה המגזין הפופולרי ביותר ברוסיה בסוף ה-19. הוא גם עבד עבור Мир искусства ("עולם האמנות") ובכתב עת סאטירי בשם Шут ("השוטה").
ימין|ממוזער|גלויה, האוהבים, 1928
בשנות ה-90 עבד עבור אלכסיי סובורין, וסיפק איורים ליצירות של פושקין, צ'כוב ולרמונטוב. ב-1901 הוא היה אחד מכמה אמנים שאיירו מהדורה מיוחדת של "נשמות מתות" מאת ניקולאי גוגול, בהוצאת אדולף מרקס. הוא גם עיצב כרזות תיאטרון וסדרה פופולרית של גלויות המתארות את רוסיה הישנה, בהוצאת Maison Lapine מפריז.

לאחר 1900, הפופולריות שלו הובילה אותו לנסות את כוחו במגוון רחב יותר של פרויקטי עיצוב. הוא יצר דגמים עבור מפעל הפורצלן הקיסרי ועבד עם בית פברז'ה. בשנת 1903, עבור הנשף המפורסם בארמון החורף, הוא התייעץ עם מומחים ויצר סקיצות לתלבושות היסטוריות. האורחים בנשף שילמו עבורם הון תועפות, שכן רבים מהם נעשו עם תכשיטים אמיתיים. מאוחר יותר יצא לאור אלבום מתנות במהדורה מוגבלת ובו צילומי המשתתפים, ובו "תרומות" לטובת החיילים הרוסיים במזרח הרחוק. חלק מהתלבושות המקוריות הוצגו במוזיאון הארמיטאז' בשנת 2003.

ב-1910 עבר לפריז, אך המשיך להציג ברוסיה ולתרום למגזינים הרוסיים. במהלך מלחמת העולם הראשונה, בהנחיית "הוועדה לאיסוף ואחסון שלל המלחמה", הוא צייר דיוקנאות של קציני חיל המשלוח הרוסי בצרפת לצורך שימוש בסופו של דבר במוזיאון המלחמה.

לאחר המהפכה, הוא סבל מחוסר אהדה של הממשלה החדשה, הפך לגולה מרצון בצרפת, והחל לעבוד עם אלה שעזבו את רוסיה לאחר המהפיכה. בהסתמך על הניסיון הקודם שלו בעיצוב תלבושות, הוא יצר תלבושות עבור הרקדניות מתילדה קשסינסקה ואנה פבלובה. הוא גם יצר איורים לספרים של סופרים צרפתים, ביניהם אמיל גבהרט, ארנסט רנן ואלברט סמיין.

ב-1921 הוא השתתף בתערוכה שהעלו גולים מהאקדמיה הקיסרית לשעבר לאמנויות. ארבע שנים לאחר מכן, הוא עזר להקים את "המכון הרוסי לאמנות ותעשייה".

הוא חלה במחלה קשה זמן לא רב לאחר מכן, ומת בבית אבות עבור מהגרים רוסיים, מדרום לפריז.

במהלך התקופה הסובייטית, הוא ספג ביקורת על עבודותיו "כדקדנס" ו"וולגריות בורגנית".

בשנות ה-90 התחדש העניין ביצירתו.

הוא מוערך במיוחד בזכות התיאורים המדויקים והמפורטים של התרבות הרוסית הישנה.

## גלריה

File:Sergey Solomko 015.jpg|
File:Sergey Solomko 006.jpeg
File:Sergey Solomko 027.JPG|
File:Sergey Solomko 011.jpg|


## קישורים חיצוניים

* 

## הערות שוליים

קטגוריה:ציירים רוסים
קטגוריה:מאיירים
קטגוריה:מעצבים
קטגוריה:רוסים שנולדו ב-1867
קטגוריה:רוסים שנפטרו ב-1928
נבואת המספד בירושלים

**המספד בירושלים** הוא אירוע שעתיד להתרחש על פי **[[נבואה]]** בספר זכריה. לפי הנבואה, לאחר שה' יושיע את יהודה וירושלים מכל העמים שיצורו עליהם, בית דוד ויושבי ירושלים יספידו הספד גדול על דמות שנדקרה. ההספד מתואר כהספד עצוב ביותר שמשתווה לצער של הורים על שכילת בנם היחיד או הבכור, ויהיה גדול כמו . לפי עמדה מקובלת אצל חז"ל ופרשנים רבים, המספד בירושלים יהיה על מותו של משיח בן יוסף.

## הנבואה
בספר זכריה מתוארת נבואה לפיה מגיעים כל העמים לצור על ירושלים, וה' נותן ביושבי ירושלים גבורה להילחם באויביהם ויושיע אותם. לאחר הניצחון, בית דוד ואנשי ירושלים מספידים דמות חשובה שנדקרה:

הנביא זכריה משווה את העצב שבמספד לצערם הנורא של הורים ששכלו את בנם היחיד או הבכור. הנביא מוסיף ומשווה ל, מספד שכנראה היה מפורסם בגודלו בעבר, אך אינו מופיע במקום אחר במקרא. התלמוד מביא פסוק זה כדוגמה לפסוק שלא ניתן להבינו ללא עזרת תרגום. 

תרגום יונתן בן עוזיאל זיהה את המספד אליו משווה זכריה כשני מספדים שנערכו למלכים שונים: המספד לאחאב בן עמרי מלך ישראל שנהרג בקרב על רמות גלעד מול מלך ארם בן הדד (**הדדרימון** בן טברימון), והמספד על יאשיהו בן אמון מלך יהודה שנהרג בקרב מול פרעה נכו בבקעת **מגידו**.

לעומת זאת, חוקרי מקרא סבורים כי האזכור של "מִסְפַּד הֲדַדְרִמּוֹן בְּבִקְעַת מְגִדּוֹן" מתייחס למסורת פולחנית אזורית של מספד על האל הדד-רמן, הלוא הוא בעל הכנעני (והשוו לנשים המבכות את התמוז ביחזקאל ח, יד; וכן לפולחן אדוניס).

המספד בירושלים ייערך בהפרדה בין משפחות שונות וכן בהפרדה בין גברים לנשים:

## זהות המוספד
המקרא עצמו לא מציין מי הדמות המוספדת. בתלמוד נחלקו רבי דוסא וחכמים מיהו המוספד: לפי עמדה אחת מדובר בהספד על משיח בן יוסף שנהרג. לפי העמדה השנייה, מדובר בהספד על יצר הרע. העמדה השנייה מתבססת על אגדה תלמודית לפיה יצר הרע יתבטל בעתיד: .

פרשנים רבים אימצו את הזיהוי של המוספד כמשיח בן יוסף. לפי פרשנות זו יש משמעות סמלית מיוחדת לכך שמי שמספיד את משיח בן יוסף הם דווקא בית דוד ויושבי ירושלים. בין בית יוסף ובית יהודה שרר מאבק שמקורו בתכונות הבולטות השונות של האחים יוסף ויהודה. מאבק זה היה אחד הגורמים לפילוג המלוכה במשך מאות שנים. המספד של בית דוד על משיח בן יוסף הוא ביטוי לכך .

עם פטירתו של בנימין זאב הרצל, נשא הרב קוק נאום בשם המספד בירושלים. בנאום זה מתאר הרב קוק את הרצל והציונות כ. הרב קוק יוצק תוכן רעיוני למספד המתואר בזכריה, ובתוך כך הוא מבחין ביחס בין משיח בן דוד המייצג את תנועת הבניין הרוחני של עם ישראל, לבין משיח בן יוסף המייצג את תנועת הבניין המעשי של האומה.

## הערות שוליים

קטגוריה:תנ"ך
גו-סט

**גו-סט** (באנגלית: ***Go-Set***) היה עיתון מוזיקת הפופ אוסטרלי, שפורסם מדי שבוע בין 2 בפברואר 1966 ל-24 באוגוסט 1974. העיתון נוסד במלבורן על ידי פיליפ פרייזר, פיטר רפאל וטוני שאובל. העיתון, אשר תואר כ-"תנ"ך של מוזיקת הפופ", הציג את מצעדי המוזיקה הלאומיים הראשונים של שירי ואלבומי הפופ באוסטרליה.

ממרץ 1966, העיתון פרסם מדי שבוע את 40 הסינגלים המובילים של תחנת הרדיו 3UZ עבור מלבורן ואת King 40 של 2SM עבור סידני. טבלת 40 הסינגלים הלאומיים הופיעה לראשונה ב-5 באוקטובר 1966 לצד 15 המובילים מתחנות הרדיו 2SM, 3UZ ו-4BC בבריסביין, 5AD באדלייד ו-6KY בפרת'. מאז פברואר 1967, מצעד המוזיקה הלאומי חובר על ידי אד נימרוול . העיתון החל לפרסם את מצעד האלבומים השבועי הלאומי הראשון של אוסטרליה ב-23 במאי 1970.

במאי 1974, פורסם לראשונה Kent Music Report על ידי ההיסטוריון דייוויד קנט , שנהיה למצעד הלאומי הרשמי באוסטרליה. העיתון המשיך לפרסם את מצעדי המוזיקה עד לפירוקו של העיתון ב-24 באוגוסט 1974.

## הערות שוליים

קטגוריה:מצעדי מוזיקה אוסטרליים
קטגוריה:עיתונים באנגלית
קטגוריה:אוסטרליה: תרבות
קטגוריה:כתבי עת למוזיקה
אביטל דבורי

**אביטל דבורי** (נולדה ב-1974) היא במאית תיאטרון, ליצנית רפואית ובובנאית ישראלית.

## ביוגרפיה
למדה בתל אביב, חיפה, ירושלים, לונדון, וברצלונה. בעלת תואר שני באומנות מטעם בית הספר המרכזי לדיבור ודרמה בלונדון עם התמחות בתיאטרון בובות ותיאטרון פיזי.

דבורי יוצרת בישראל מופעי במה רב תחומיים מאז 2001, ומשלבת ביצירותיה סגנונות שונים כמו קרקס, בובות וחפצים.

מאז 2002 דבורי היא ליצנית רפואית בפרויקט "רופאי חלום - ליצנות בשירות הרפואה" ועובדת באופן קבוע בבתי החולים העמק בעפולה ומאיר בכפר סבא.

במסגרת עבודתה פיתחה שיטה ייחודית של עבודה עם צעצועים ובובות בבתי חולים, ועבודת הגמר שלה לתואר שני באוניברסיטת חיפה ב-2015 הייתה בנושא "התפתחותה של ליצנות רפואית בישראל: המקרה של קבוצת "רופאי חלום".

בשנת 2018 זכתה בפרס על מחקרה עם פרופ' אריאל קורן "מבנים של אינטראקציות בין הליצנים, המטופלים והרופאים".

כיום מנחה דבורי סדנאות של תיאטרון בובות וליצנות רפואית ברחבי העולם ומלמדת בבית הספר לתיאטרון בובות בחולון.

## מבין עבודותיה
* **איך בטעות** - מופע של קבוצת "דדלוס" (אביטל דבורי, אלית ובר, שרון מייבסקי) זוכת פרס ההצגה הטובה ביותר בפסטיבל חיפה להצגות ילדים 2001
* **טרנקילה** - יצירה תיאטרונית למבוגרים המשלבת קרקס אווירי, בובות וליצנות. זוכת פרס יוצרים בפסטיבל עכו 2007 ופרס השפה הבימתית בקיפוד הזהב 2008
* **המעבדה של גברת סטראגה** - תיאטרון בובות ברחוב בביצוע אורית לייבוביץ'-נוביץ' ורויטל גריך, בבימוי אביטל דבורי. ההצגה זכתה בפרס חביבת הקהל ב-פסטיבל בת-ים הבינלאומי לתיאטרון ואומנות רחוב 2009
* **אמאל'ה** - הצגת יחיד של תיאטרון בובות עכשווי למבוגרים, ללא מילים. עלתה במסגרת הפסטיבל הבינלאומי לתיאטרון בובות בחולון 2010
* **הריקוד של פלורה** - תיאטרון בובות עכשווי למבוגרים בלבד, ללא מילים. ההצגה זכתה ב-4 פרסים בינלאומיים ב-2013 ו-2014
* **הרפתקה במחלקה** - הצגה לכל המשפחה. תיאטרון בובות וחפצים. הופק במסגרת 'עידוד יצירה ישראלית מקורית' של מרכז תיאטרון בובות עבור הפסטיבל הבינלאומי ה-22 לתיאטרון בובות בחולון
* **חלומות באוויר** - תיאטרון קרקס לילדים, 2015
* **המסע אל הצליל הקסום** - הצגה לילדים בהשראת הסיפור ”תיבת הצלילים” מאת מירי פארי, 2016

## חיים אישיים
דבורי היא אם לשניים.

## קישורים חיצוניים
* 

* אביטל דבורי באתר ארגון היוצרים העצמאיים אי"ב

## הערות שוליים

קטגוריה:בובנאיות ישראליות
קטגוריה:במאיות תיאטרון ישראליות
קטגוריה:בוגרות אוניברסיטת חיפה
קטגוריה:ליצנים
קטגוריה:ישראליות שנולדו ב-1975
קטגוריה:ישראלים שנולדו ב-1975
אורית ליבוביץ נוביץ

**אורית ליבוביץ' נוביץ** (נולדה ב-29 ביוני 1959) היא בובנאית, מאיירת וצלמת ישראלית.

למדה בתיכון תלמה ילין, ובהמשך למדה צילום בבצלאל, ו-3 שנים במרכז תיאטרון בובות חולון.

מאז 2004 יוצרת בובות לתיאטרון ולהצגות רחוב. ב-2010 השתתפה בפסטיבל תיאטרון הבובות הבינלאומי בשרלוויל-מזייר.

ידועה בעיקר בזכות הבובה "אמיליה", בובת תיאטרון בגודל טבעי של אישה בת 86, שיצרה בשנת 2015 עבור ההצגה "התיאטרון של אמיליה" שהוצגה בפסטיבל חיפה הבינלאומי להצגות ילדים, ומאז כיכבה בתערוכה ומתחזקת עמוד אינסטגרם.

## קריירה מקצועית
* **מיצב** – תערוכת צילומים בגלריה ארטיפקט בתל אביב, 1987
* **נימוסים והליכות על פי חנה בבלי** – איורים לספר בעריכתה של תמי לנצוט על פי רשימות בכתב יד של חנה בבלי. הוצאת ליתם מנרס, 1995
* **מגרב עד ערב** – ספר ילדים בהוצאת תמוז, 1999
* **טרנקילה** – עיצוב ובניית בובות להצגה זוכת פרס יוצרים בפסטיבל עכו 2007 ופרס השפה הבימתית בקיפוד הזהב 2008 בבימויה של אביטל דבורי
* **תופר החלומות** – הצגת ילדים בהשראת "זולל החלומות הקטן", מאת מיכאל אנדה. תיאטרון חיפה, 2013
* **הריקוד של פלורה** – משחק והפעלת בובות בהצגה של הבמאית אביטל דבורי. צוותא, 2013
* **גולמיות** – הומאז' ללואיז בורז'ואה בבימויה של גליה פרדקין. תיאטרון תמונע, 2018
* **אמיליה, יומן מצולם** – תערוכת צילומים במרכז תיאטרון בובות חולון, 2022
* **סיפור מנייר** – הצגה עם יהונתן רון בפסטיבל הבינלאומי ה-24 לתיאטרון בובות בחולון, 2022

## חיים אישיים
נשואה למשה נוביץ, אם לשלושה וסבתא לנכדה. מתגוררת ברמת גן.

## קישורים חיצוניים
* 

## הערות שוליים

קטגוריה:בובנאיות ישראליות
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:צלמות ישראליות
קטגוריה:ישראליות שנולדו ב-1959
קטגוריה:ישראלים שנולדו ב-1959
חנניה (שיר של חנן בן ארי)

"**חנניה**" הוא סינגל של חנן בן ארי שכתב, הלחין ושר על סבו חנניה בלכי שנפטר ועל שמו הוא נקרא. השיר יצא לאור ב-26 ביוני 2022 כשאת השיר המקורי ביצע בהופעה חיה.

בנוסף להופעה בה ביצע את השיר המקורי הוא ביצע את השיר בעוד הופעות חיות לפני ואחרי הוצאת השיר.

נכון לספטמבר 2025, לשיר יש למעלה מ-8.8 מיליון צפיות ביוטיוב.

לאחר המהומות בחווארה, יצאה גרסא לשיר המשבחת את הפורעים.

## מיקומי שיא

## קישורים חיצוניים

*
*
*
*חנניה-ביצוע לייב
*
*
*לדף השיר באתר הספרייה הלאומית

## הערות שוליים

קטגוריה:שירי חנן בן ארי
קטגוריה:שירים המבוססים על אנשים אמיתיים
קטגוריה:שירים בעברית
קטגוריה:שירים שנכתבו על ידי חנן בן ארי
קטגוריה:שירים שהופקו על ידי תומר בירן
קרחון ויטל

**קרחון ויטל** (באנגלית: **Whittle Glacier**) הוא קרחון הזורם צפונית-מזרחית למפרץ קולבוקורסס. הקרחון הופך להיות קרחון לשון שאורכו 11 קילומטרים, צפונית-מערבית לקרחון ויליאמסון.

## היסטוריה
### מיפוי הקרחון
הקרחון מופה לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה (Operation Highjump), שנערך בעונת המחקר (הקיץ האנטארקטי) שבשנים 1946–1947.

### מקור השם
שמו של קרחון הלשון ניתן לו על ידי הוועדה המייעצת לשמות אנטארקטיים של ארצות הברית.

הקרחון קרוי על שם דוקטור ג'יי. אס. ויטל (J.S. Whittle), ששירת כעוזר מנתח על הסלופ ונסנס (Vincennes), במהלך מסעה במסגרת משלחת החקר מטעם ארצות הברית (שנערכה בין השנים 1838–1842), בפיקודו של לוטננט צ'ארלס וילקס.

ויטל
קרחון הלשון ויטל

**קרחון הלשון ויטל** או **הלשון הקרחונית ויטל** (באנגלית: **Whittle Glacier Tongue**) הוא קרחון לשון הבולט לכיוון הים אל מפרץ קולבוקורסס.

שמו של קרחון הלשון ניתן לו על ידי הוועדה המייעצת לשמות אנטארקטיים של ארצות הברית, בהתבסס על שמו של קרחון ויטל, הזורם אל קרחון הלשון.

קרחון ויטל קרוי על שם דוקטור ג'יי. אס. ויטל (J.S. Whittle), ששירת כעוזר מנתח על הסלופ ונסנס (Vincennes), במהלך מסעה במסגרת משלחת החקר מטעם ארצות הברית (שנערכה בין השנים 1838–1842), בפיקודו של לוטננט צ'ארלס וילקס.

ויטל
ויטל
רעידת האדמה בלוזון (2022)

**רעידת האדמה באי [[לוזון]]** התרחשה ב-27 ביולי 2022 בשעה 08:43:24 (זמן מקומי). מוקד הרעידה היה בפרובינציית אברה  במחוז קורדיליריה . על פי דיווחים רשמיים של ממשלת הפיליפינים מ-4 ומ-7 באוגוסט בבוקר, 9 ו-12 ימים בהתאם לאחר הרעידה, 11 איש נהרגו ו-574 נפצעו. לפחות 30,066 בתים, בתי ספר ומבנים אחרים ניזוקו או נהרסו, והתוצאה היא נזק של כ־24 מיליון דולר.
ממוזער|המערך הטקטוני של אזור הפיליפינים: המסגרת הוורודה מייצגת את המיקרו-לוח (יבשתי) של פלאוואן , המסגרת האפורה מייצגת את החגורה (הטקטונית) הפיליפינית  כאשר המשולשים הקטנים מייצגים את כיוון ההפחתה.

## רקע טקטוני
הטקטוניקה של צפון הפיליפינים וסביב האי לוזון מורכבת. לוזון תחום במזרח ובמערב על ידי אזורי הפחתה. בחלק הדרומי של לוזון, אזור ההפחתה ממוקם מזרחית לאי לאורך שקע הפיליפינים, שם הלוח הפיליפיני מתכווץ מערבה מתחת ללוח סונדה שצונח מזרחה ממערב לחופי ללוזון. בצפון לוזון, שם התרחשה רעידת האדמה ב-27 ביולי, מיקום וכיוון אזור ההפחתה משתנים, כאשר תעלה נוספת (שקע מנילה) ממוקמת ממערב ללוזון ולוח סונדה, ומתרחקת מזרחה מתחת ללוח הים הפיליפיני. דחיסה זו של החגורה הפיליפינית משני צידיהַּ, מביאה להתרוממותה ושבירתה. המורכבות של טקטוניקת הלוחות בלוזון וסביבתה מעידה על מגוון מנגנוני ההעתקים ברעידות אדמה גדולות. רעידות אדמה בגודל של 7 או יותר באזור זה מאז 1970, הראו שברים הפוכים, נורמליים ושברי תזוזה אופקית. גבולות לוחות פעילים אלה מובילים לפעילות סיסמית גבוהה. מאז 1970, 11 רעידות אדמה אחרות בגדלים של 6.5 ומעלה התרחשו בטווח של 250 ק"מ ממוקד רעידת האדמה הנוכחית של 27 ביולי 2022. הגדולה מבין רעידות האדמה הללו הייתה רעידת אדמה במגניטודה של 7.7 ב-16 ביולי 1990, שנמצאה כ-215 ק"מ דרומית לרעידת האדמה הנוכחית. ברעידת האדמה של 1990 נהרגו לפחות 1,600 בני אדם ונפצעו יותר מ-3,000. רעידת האדמה של 1990 גרמה גם למפולות, התנזלות, שקיעות  ורתיחות חול.

## רעידת האדמה
רעידת האדמה היה בעוצמה של 7 בסולם מגניטודה לפי מומנט. המוקד היה בסמוך לרשות המקומית טאיום  בפרובינציית אברה. עומק מוקד הרעידה היה 10 קילומטר. עד 4 אוגוסט 2022 נרשמו 3,063 רעידות עוקבות בטווח מגניטודות של 1.4 עד 5.1. מתוכם 61 רעידות הורגשו על פני השטח. העוצמה הסייסמית המקסימלית ברעידה העיקרית הייתה 8 בסולם המקומי שמגיעה עד לעוצמה IX בסולמות המערביים. המשמעות בהכללה היא: מבנים רבים מאיכות בנייה טובה ניזוקו באופן חמור וחלק מהם אף נהרס כולו. מבנים באיכות ירודה - רובם נהרסו כליל. מכיוון שמדובר במוקד יבשתי, לא נרשמה אזהרת צונאמי.

בנוסף ל-11 ההרוגים ו-574 הפצועים, נפגעו מרעידת האדמה כ־502,462 איש ואישה מנזקים שונים לרכושם וביתם, מהם 53,338 נעקרו מבתיהם. נפגעו ברמות שונות של נזק והרס כ-8,000 בתי ספר, ו-177 מרפאות, תחנות עזרה ראשונה ובתי חולים נהרסו לגמרי.

## קישורים חיצוניים

* 

## הערות שוליים

לוזון
2022
קטגוריה:לוזון
קטגוריה:ניהול סיכונים
קטגוריה:סיכונים פיננסיים
קטגוריה:הפיליפינים: היסטוריה
קטגוריה:2022 באסיה
ריפקה לודייזן

**ריפקה לודייזן** (בהולנדית: **Rifka Lodeizen**; נולדה ב-16 באוקטובר 1972) היא שחקנית קולנוע וטלוויזיה הולנדית.

## ביוגרפיה
ריפקה לודייזן נולדה באמסטרדם למשפחת צייר הולנדי פרנק לודייזן. מצד סבתה יש לה שורשים יהודים. היא למדה משחק בבית הספר De Trap באמסטרדם בשנים 1996–2000.

לודייזן שיחקה לראשונה בסרט  The Province בשנת 1991.

בשנת 2009 היא זכתה בפרס עגל הזהב כשחקנית הטובה ביותר עבור משחקה בסרט Can Go Through Skin. באותה שנה הסרט זכה בפרס בפסטיבל לקולנוע בהולנד ובפרסים נוספים. על משחקה בסרט זה היא קיבלה פרס השחקנית הטובה ביותר בפסטיבל הקולנוע בהונגריה. בשנת 2012 היא זכתה באותו "פרס עגל הזהב" על משחקה בסדרת טלוויזיה Overspel. הקרנה סדרה זו נמשכה שלוש עונות ולודייזן שיחקה בכל הפרקים. בשנת 2019 היא קיבלה את הפרס בפעם השלישית, הפעם עבור משחקה בסדרה  Judas בה היא שיחקה בתפקיד סופרת ועורכת דין הולנדית אסטריד הולידרי. בנוסף לכך היא הייתה מועמדת לקבלת פרס זה בשנים 2016 עבור משחקה בסרט Tonio ו-2017 עובר משחקה ב-Disappearance.

בשנת 2016 היא כתבה תסריט לסרט קצר REMEMBER TO CHECK OUT שהיה מועמד לקבלת פרס בפסטיבל לקולנוע. בשנת 2017 לודייזן הייתה שותפה של פאולה ואן דר אסט לכתיבת תסריט לסדרה  Kleine IJstijd.

בשנת 2020 הוקרנה סדרה "ארס" בהשתתפותה.

בשנת 2022 שיחקה בפרק של סדרת האנתולוגיה "אהבה מודרנית נוסח אמסטרדם" באמזון פריים וידאו; המבוססת על הסדרה האמריקאית "אהבה מודרנית". 

ריפקה לודייזן נשואה ויש לה 2 בנות.

## קישורים חיצוניים

* ביוגרפיה
* [[ראיון עיתונאי] עם ריפקה לודזיין]

## הערות שוליים

קטגוריה:שחקניות קולנוע וטלוויזיה הולנדיות
קטגוריה:תסריטאיות
קטגוריה:זוכי פרס עגל הזהב
קטגוריה:ילידות 1972
קטגוריה:הולנדים שנולדו ב-1972
יובל הראל (קצין)

**יובל הראל** (נולד ב-13 במאי 1977) הוא טייס קרב וקצין צה"ל בדרגת תת-אלוף ששירת כראש להק כוח האדם, כמפקד בית הספר לטיסה ומפקד טייסות 101 ו־109.

## ביוגרפיה
הראל סיים קורס טיס ב-1997 כחניך מצטיין במגמת קרב. עבר הכשרה על מטוסי סקייהוק, F-16 ו-F-15 "בז". שירת כמדריך טיסה ומפקד טייסת ראשוני קרב בבית הספר לטיסה.

ב-2013 מונה למפקד טייסת 101, טייסת מטוסי F-16C "ברק", ב-2015 מונה למפקד טייסת 119, טייסת מטוסי F-16I "סופה". ב-2017 מונה לראש מחלקת הגנה אווירית ואיסוף בלהק מבצעי אוויר. באוגוסט 2018 מונה למפקד בית הספר לטיסה ושירת בתפקיד עד מאי 2021. במהלך שירותו, בנובמבר 2020, נהרגו מדריך וחניך בקורס טיס בהתרסקות מטוס סנונית.

בספטמבר 2022 מונה לראש להק כוח האדם וקודם לדרגת תת-אלוף. שירת בתפקיד עד 17 בספטמבר 2025.

הראל נשוי ואב לארבעה.

## קישורים חיצוניים

## הערות שוליים

קטגוריה:טייסי חיל האוויר הישראלי
קטגוריה:מפקדי בית הספר לטיסה של חיל האוויר
קטגוריה:ראשי להק כוח אדם
קטגוריה:ראשי מחלקת הגנה אווירית ואיסוף
קטגוריה:ישראלים שנולדו ב-1977
פטריסיה גיחארו

**פטריסיה ״פטרי״ גיחרו גוטיירס** (בספרדית: **Patricia Guijarro Gutiérrez**; נולדה ב-17 במאי 1998) היא שחקנית כדורגל ספרדייה המשחקת בעמדת הקשר בקבוצת ברצלונה.

## קריירה
### נעוריה ותחילת דרכה
פטרי נולדה במיורקה, בספרד, והחלה לשחק כדורגל בגיל 7 בהשראת אביה.

היא החלה לשחק בקבוצת הבנים אף פי פטרונטו בעיר מגוריה.

בגיל 14 נאלצה לעבור לקבוצת הנוער של קולרנסה מאחר שלא הורשתה לשחק עוד עם הבנים.

היא קודמה לקבוצת הבוגרות בגיל 15 בלבד ובמהלך העונה הרשימה את מאמן ברצלונה חאבי יורנטה שהחתים אותה בברצלונה בסיום העונה.

### ברצלונה (2015-)
גיחארו חתמה על חוזה ל-3 עונות בברצלונה ביוני 2015

בעונת 18–2017 כבשה את שערה הראשון בליגת האלופות בחצי גמר ליגת האלופות מול אולימפיק ליון.

גיחארו הפסידה את רוב עונת 19–2018 בשל פציעה ונאצלה לעבור בעקבותיה שני ניתוחים ואף הפסידה את גמר ליגת האלופות באותה שנה.

בעונת 21–2020 הייתה לכובשת הראשונה בקלאסיקו נשים לאחר שכבשה מול קבוצת ריאל מדריד. באותה עונה זכתה עם קבוצתה בליגת האלופות לנשים לאחר ניצחון על צ׳לסי 4-0 כאשר במשחק הגמר היא שיחקה בתפקיד בלמית מאחר שחברתה לקבוצה אנדרה פריירה לא יכלה לשחק.

בעונת 2022-23 זכתה עם קבוצתה באליפות ובליגת האלופות לנשים לאחר שכבשה צמד בניצחון 3-2 בגמר, לאחר שקבוצתה הייתה בפיגור 2-0 ונבחרה למצטיינת במשחק.

ב-6 באוקטובר 2023 חתמה על הארכת חוזה בברצלונה עד יוני 2027.

### נבחרת
לאחר הצלחות רבות בנבחרת הנוער של ספרד, ערכה את הופעת הבכורה שלה בנבחרת הבוגרת בגביע אלגארבה ב-2017.

גיחארו שיחקה בכל משחקי ההעפלה לגביע העולם בכדורגל נשים 2019 ואף כבשה שני שערים. שער הבכורה שלה בנבחרת הייתה בדקה ה-91 מול נבחרת סרביה. שחקה לראשונה בטורניר כאשר נכנסה כמחליפה במשחק מול נבחרת גרמניה.

גיחארו הייתה חלק מקבוצת שחקניות ספרדיות שסירבו להתייצב לנבחרת ספרד וכונו ה-15. היא סרבה להכלל בסגל לגביע העולם בכדורגל נשים 2023 בו זכתה ספרד.

## תארים
### קבוצתיים
#### [[ברצלונה (כדורגל נשים)|ברצלונה]]
* אליפות ספרד (5): 2019/2020, 2020/2021, 2021/2022, 2022/2023, 2023/2024
* גביע המלכה (5): 2017, 2018, 2020, 2021, 2022, 2024
* ליגת האלופות לנשים (3): 2020/2021, 2022/2023, 2023/2024

### נבחרות
#### נבחרת ספרד בכדורגל נשים
* אליפות העולם בכדורגל נשים עד גיל 17: 2015
* אליפות העולם בכדורגל נשים עד גיל 19: 2017
* גביע אלגארבה: 2017
* גביע קפריסין: 2018

## קישורים חיצוניים

*פטריסיה גיחארו באתר הרשמי של ברצלונה
*פרופיל השחקנית באתר BDFutbol

## הערות שוליים

קטגוריה:כדורגלניות ספרדיות
קטגוריה:קשריות כדורגל ספרדיות
קטגוריה:כדורגלניות ברצלונה
קטגוריה:פלמה דה מיורקה: כדורגלנים
קטגוריה:כדורגלניות באולימפיאדת פריז (2024)
קטגוריה:ספרדיות שנולדו ב-1998
הידרופארק

**הידרופארק** (באוקראינית: **Гідропарк**) הוא פארק בקייב, אוקראינה, הממוקם באיים ונציאנסקי ודולובצקי בין דנייפר לתעלת רוסאניבסקה.

בשטח של הידרופארק יש פארק "קייב במיניאטורה" , וכן יש מספר רב של מקומות בילוי בהידרופארק - דיסקוטקים, מסעדות וכו'.

בין הבילויים הזמינים: חופים רבים (כולל חוף ילדים, חוף נכים, חוף נודיסטים), השכרת ביתנים ביער על גדות הדנייפר בבסיס ה"בוקסר", השכרת סירות וקטמרנים. טניס שולחן ורגיל, פיינטבול, כדורגל, כדורעף, רוגבי חופים , קפיצות בנג'י, אטרקציות מים, מסעדות, בתי קזינו, דיסקוטקים.

אחד האובייקטים הבולטים של הידרופארק היא עיירת הכושר. היא קיימת בהתנדבות ומתוחזקת במצב תקין כבר כמה עשורים.

## קישורים חיצוניים

* 

## הערות שוליים

קטגוריה:קייב: פארקים
ג'בארי סמית' ג'וניור

**ג'בארי סמית' ג'וניור** (באנגלית: **Jabari Smith Jr.**; נולד ב-13 במאי 2003) הוא כדורסלן אמריקאי המשחק בעמדת הפאוור פורוורד ביוסטון רוקטס.

## קריירה
אביו, ג'בארי סמית' , נבחר בבחירה ה-45 בדראפט 2000 ב-NBA ושיחק ארבע עונות בליגת ה-NBA. 

סמית' ג'וניור העמיד ממוצעים של 24.5 נקודות, 10.8 ריבאונדים ו-2.8 חסימות למשחק בעונתו הראשונה בתיכון. בעונתו השנייה העמיד ממוצעים של 24 נקודות, 10 ריבאונדים, שלוש חטיפות ושלוש חסימות למשחק.

באוקטובר 2020 בחר לשחק עבור קבוצת הכדורסל של אוניברסיטת אובורן. ב-16 בפברואר 2022 רשם שיא עונתי כשקלע 31 נקודות בניצחון 94–80 על ונדרבילט. בעונתו הראשונה והיחידה באוניברסיטה הוא העמיד ממוצעים של 16.9 נקודות, 7.4 ריבאונדים ושני אסיסטים למשחק. ב-5 באפריל 2022 הכריז על מועמדותו לקראת דראפט 2022 ב-NBA, ועל פי מספר פרשנים היה המועמד המוביל לבחירה הראשונה בדראפט.

בדראפט נבחר סמית' ג'וניור בבחירה השלישית על ידי יוסטון רוקטס. הוא הצטרף לסגל הקבוצה לקראת ליגת הקיץ של ה-NBA, ובמשחק הבכורה שלו בטורניר רשם 10 נקודות, שבעה ריבאונדים, שלושה אסיסטים וחטיפה בהפסד 91–77 לאורלנדו מג'יק.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:כדורסלנים אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת אובורן
קטגוריה:כדורסלני יוסטון רוקטס
קטגוריה:בחירות דראפט של יוסטון רוקטס
קטגוריה:אמריקאים שנולדו ב-2003
אקדמיסק בולקלוב

**אקדמיסק בולקלוב גלדסקסה** (בדנית: **Akademisk Boldklub Gladsaxe** בקיצור: **AB**, פירושו: **מועדון הכדורגל האקדמי גלדסקסה**) הוא מועדון ספורט דני וקבוצת כדורגל שבסיסה בעיר גלדסקסה, המייצגת את צפון קופנהגן. הקבוצה כיום משחקת בליגה הדנית השלישית אולם בעבר הייתה אחת הקבוצות הבולטות בכדורגל הדני כששיחקה בליגת העל הדנית וזכתה ב-9 תוארי אליפות הליגה הדנית (בהם זכתה משנת 1919 ועד 1967), בגביע דני אחד ובגביע סופרקאפ דני אחד, שניהם בשנת 1999.

## היסטוריה
המועדון הוקם בשנת 1889 על ידי סטודנטים, כחלק מאיחוד של שני מועדוני ספורט: מועדון קריקט בשם "מועדון הקריקט לסטודנטים של פרדריקה" ומועדון ספורט לכדור בשם "מועדון הכדור הפוליטכני". הוא אחד המועדונים הוותיקים ביותר בדנמרק ובכדורגל האירופי מחוץ לאנגליה, וב-5 במרץ 1889 שיחק את המשחק הרשמי הראשון שלו נגד BK Ferm, אותה ניצחה אקדמיסק 0–2. מ-1890 ועד 1900 זכתה הקבוצה ב-8 אליפויות מחוז קופנהגן. ב-1902 עבר המועדון למגרש קבוע באוסטרברו כאשר שהיא בעיקר משחקת בטורנירי ליגה וגביעים מקומיים של אזור קופנהגן.

ב-1912 הוקמה ליגת העל הדנית כאשר אקדמיסק אחת מהקבוצות המייסדות. ב-1916 מסיימת אקדמיסק כסגנית הליגה בפעם הראשונה אחרי קופנהגן בולקלוב ששלטה בכדורגל הדני באותן שנים. בעונת 1918/1919 זכתה הקבוצה לראשונה באליפות הדנית, ולאחר מכן ב-1919 עברה הקבוצה לאצטדיון בנורברו, אחד מעשרת האזורים של קופנהגן. שנתיים לאחר מכן בעונת 1920/1921 זכתה באליפות השנייה שלה.

בסיום שנות ה-30 החל תור הזהב של הקבוצה, שצברה המון אוהדי כדורגל שהחלו להתאסף בהמוניהם במשחקי הקבוצה, שבעצם היוו מפלט מחיי היומיום בזמן מלחמת העולם השנייה שהתחוללה באירופה, אולם בדנמרק המשיך ענף הכדורגל להתקיים. החברות במועדון גדלה בכ-1,000 צופים לאורך המלחמה, והקבוצה שהחלה את שנות ה-40 עם מממוצע צופים של כ-30 אלף למשחק, סיימה את המלחמה ב-1944, ב-43 אלף צופים למשחקי הגמר ב-3 אליפויות שלקחה הקבוצה בשנים 1943, 1945 ו-1947, כמויות שיא שלא נראו לפני כן. בשנים הללו הקבוצה נבנתה משחקני נבחרת דנמרק, והציגה כדורגל איכותי ויציב ביחס ליריבותיה בליגה. בשנות ה-50 זכתה הקבוצה עוד פעמיים באליפות הדנית ב-1951 ו-1952.

בשנת 1960 ירדה הקבוצה לראשונה בתולדותיה לליגת המשנה, אולם חזרה מיד לאחר מכן. ב-1958 הסתיימה חכירת השטח של אצטדיון הקבוצה על ידי המועדון והקבוצה נאלצה לנדוד לעיר גלדסקסה שמרוחקת מעט מקופנהגן. ב-1967 זכתה הקבוצה באליפות האחרונה שלה עד היום, ובעונה שלאחר מכן השתתפה בטורניר ליגת האלופות כנציגה הדנית הבכירה והעפילה לסיבוב השני ולשמינית הגמר של עונת 1968/1969, שם הודחה על ידי א.א.ק. אתונה.

בעשורים שלאחר מכן הקבוצה דעכה ובשנות ה-80 ירדה לליגת המשנה פעם נוספת. בשנות ה-90 הצליחה הקבוצה להתרומם מעט והעפילה חזרה לליגה הבכירה, אולם בשנת 1997 חוותה הקבוצה משבר כלכלי וכתוצאה מכך בשנות ה-2000 חזרה להתמודד בליגת המשנה, ואף התדרדרה לליגה השלישית ב-2015, מאז נמצאת הקבוצה שם.

## תארים
* **[[ליגת העל הדנית]]**: **9 אליפויות**
: 1918/1919, 1920/1921, 1936/1937, 1942/1943, 1944/1945, 1946/1947, 1950/1951, 1951/1952, 1967
* **הגביע הדני**: **זכייה אחת**
: 1999
* **גביע הסופרקאפ הדני**: **זכייה אחת**
: 1999

## קישורים חיצוניים

* 

קטגוריה:קבוצות כדורגל דניות
קטגוריה:קבוצות כדורגל שהוקמו ב-1889
פאני קונטי

ממוזער|270x270 פיקסלים| ניתן לראות את השחקנים הבאים לפי סדר אגודת דברצן של 1870: 1. רוז'ה בירד (1848–1926); 2. Tannerné Szabó Róza (1850–1922); 3. Béla Bercsényi (1844–1901); 4. בלהה לויז'ה (1850–1926); 5. אמה מורזאי (פרסלי) (1844–1923); 6. Gyula Rónai (1828–1894); 7. לורה הטני, גברת מולנר (1830–1874); 8. Béla Mándoky (1839–1918); 9. István Együd (1838–1882); 10. Béniné Dalnoki, Konti Fáni (1842–1908); 11. Gyula Vízvári (1841–1908); 12. János Gerecs (1843–1910); 13. Dalfi Lőrinc; 14. Emese Takács, Bercsényi (1847–1914); 15. József Szabó (1814–1875); 16. Erzsi Szomolnoki, Istvánné Balla; 17. István Tanner (1828–1878); 18. בני דלנוקי (1838–1914); 19. Vilmos Foltényi (1820–1905); 20. Miklós Zöldi (1821–1876); 21. גב' Foltényi, Amália Szákfy-Szabó (1830–1901); 22. Julianna Zöldiné Szabó (1812–1886); 23. József Dózsa (1815–1886); 24. אישטוון פיליפוביץ (1822–1885)
**פאני קונטי**   (במקור **פרנציסקה סטוהל**, בהונגרית: **Konti Fáni**; פשט, 1842 – בודפשט, 19 באוקטובר 1908) הייתה זמרת אופרה (אלט), יהודייה-הונגרייה (לאחר שהתגיירה), אשתו של בני דלנוקי. שניהם היו בין הזמרים המייסדים של בית האופרה המלכותית ההונגרית ב-1984 (שמה היום בית האופרה של בודפשט). בנם היה ד"ר ויקטור דלנוקי, זמר אופרה גם הוא (בריטון) וכן במאי ורופא שיניים.

## ביוגרפיה
פרנציסקה סטוהל נולדה במשפחה לא יהודית (והתגיירה) כבתם של מוזיקאי התיאטרון יאנוש סטוהל ושל מריה ארבס. היא הופיעה לראשונה בקולוז'וואר ב-1860, ולאחר מכן ב-18 בנובמבר 1862 אצל יוז'ף סאבו בארד. הקהל בערי השדה הגדולות אהב במיוחד את קול האלט שלה והיא זכתה להצלחה גדולה ולהזמנות מרובות. היא גם שיחקה ושרה בדברצן, קאשה, אוראדיה, שופרון, פץ' וסובוטיצה. (כל הערים השתייכו אז לממלכת הונגריה - היום הן בסלובקיה, סרביה, רומניה והונגריה) בלהקת התיאטרון בארד היא התגיירה כדי להינשא לבני דלנוקי היהודי. משנת 1866 הופיעה עם בעלה, בני דלנוקי. מנובמבר 1884, כדי לשיר עם בעלה, היא החלה לעבוד כזמרת במקהילת בית האופרה של בודפשט (והייתה בין מייסדי בית האופרה) וויתרה על קריירה עצמאית כזמרת עד לפרישתה כעבור כמה שנים. היא פרשה לגמלאות ב-1891 ומתה בבודפשט עקב טרשת עורקים.

## תפקידיה היותר חשובים

* אזוצ'נה ( ג'וזפה ורדי : הטרובדור)
* פיאודורה (פרנץ דופלר : הרוזן בניובסקי)
* ננסי (פון פלוטו : מרתה)
* פיירו (דוניזטי : לינדה)
* מריאנה (אופנבך : קוסקולטו)
* אביגיל (ורדי: נבוקו)
* מגדלנה (ורדי: ריגולטו)
* מרתה (גונוד : פאוסט)
* אדלגיסה (וינצ'נזו בליני : נורמה)
* מכשפה (איבן זייץ : המכשפה של בויסי)

## נתוני פעילות

* 1860: בקלוז'-נאפוקה
* 1862–64: בלהקת יוז'ף סאבו
* 1864–70: בלהקת  יאנוש פולינוס
* 1870–72: בלהקת יוז'ף סבאו
* 1872–73: בלהקת  אנדרה לטבאר
* 1873–75: בדברצן
* 1875–76: בארד
* 1876–79: בקלוז'-נאפוקה
* 1879–80: בלהקת בלה מנדוקי
* 1880–81: בלהקת  אלאיוש בוג'ו
* 1883–84: בלהקת יאקאב גרפי
* 1884: בבית האופרה של בודפשט

## לקריאה נוספת

* לקסיקון תהיאטרון ההונגרי
* לקסיקון המשחק ההונגרי 
* דוח אבל - דיווחי הספד

## קישורים חיצוניים

## הערות שוליים

קטגוריה:זמרות אופרה יהודיות הונגריות
קטגוריה:ילידות 1842
קטגוריה:הונגרים שנולדו ב-1842
קטגוריה:נפטרות ב-1908
קטגוריה:הונגרים שנפטרו ב-1908
קיגן מארי

**קיגן מיטשל מארי** (באנגלית: **Keegan Mitchell Murray**; נולד ב-19 באוגוסט 2000) הוא כדורסלן אמריקאי המשחק בעמדת הפאוור פורוורד בסקרמנטו קינגס. אחיו התאום של הכדורסלן כריס מארי.

## קריירה
מארי נולד בסידר רפידס, איווה, לאב שהיה שחקן כדורסל במכללות. לקיגן יש תאום זהה, כריס, שבהמשך שיחק לצידו כדורסל בתיכון ובאוניברסיטה.

קיגן החל לשחק כדורסל בתיכון מקומי בסידר רפידס, בו העמיד ממוצעים של 20.3 נקודות ו-7.2 ריבאונדים למשחק. הוא בילה שנה נוספת בדייטונה ביץ' כדי לזכות בחשיפה גבוהה יותר, והעמיד ממוצעים של 22.1 נקודות ו-7.5 ריבאונדים למשחק בטרם בחר לשחק עבור קבוצת הכדורסל של אוניברסיטת איווה.

ב-2 בינואר 2021 רשם שיא עונתי של 14 נקודות, 9 ריבאונדים, שלוש חטיפות ושלוש חסימות בניצחון 77–75 על אוניברסיטת ראטגרס, ובתום עונתו הראשונה העמיד ממוצעים של 7.2 נקודות, 5.1 ריבאונדים ו-1.3 חסימות למשחק. ב-16 בנובמבר 2021 רשם 27 נקודות, 21 ריבאונדים וארבע חסימות בניצחון 86–69 על צפון קרוליינה סנטרל. זה היה המשחק הראשון של 20 נקודות ו-20 ריבאונדים שנרשמו על ידי שחקן אוניברסיטת איווה מאז ברוס קינג ב-1977. ב-18 בדצמבר קלע 35 נקודות בניצחון 94–75 על אוניברסיטת המדינה של יוטה. ב-13 בפברואר 2022 קלע שיא קריירה של 37 נקודות בניצחון 98–75 נגד נברסקה. בתום העונה זכה בפרס קארל מאלון ובפרסים נוספים. ב-29 במרץ 2022 הכריז כי יתמודד בדראפט 2022 ב-NBA.

מארי נבחר בדראפט בבחירה הרביעית על ידי סקרמנטו קינגס, והצטרף לסגל הקבוצה לקראת ליגת הקיץ של ה-NBA. בהופעת הבכורה שלו בטורניר קלע 26 נקודות ושמונה ריבאונדים בניצחון קבוצתו 86–68 על גולדן סטייט ווריורס. הוא נבחר ל-MVP של הטורניר לאחר שהעמיד ממוצעים של 23 נקודות, שבעה ריבאונדים, שני אסיסטים וחטיפה אחת, כשהוא קולע ב-50% מהשדה וב-40% מטווח שלוש הנקודות.הוא גם השחקן שקלע הכי הרבה שלשות בעונת הרוקי שלו (206).

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי איווה
קטגוריה:סידר רפידס (איווה): אישים
קטגוריה:תאומים אמריקאים
קטגוריה:כדורסלנים אמריקאים
קטגוריה:איווה: כדורסלנים
קטגוריה:כדורסלני אוניברסיטת איווה
קטגוריה:כדורסלני סקרמנטו קינגס
קטגוריה:בחירות דראפט של סקרמנטו קינגס
קטגוריה:אמריקאים שנולדו ב-2000
אוהב אותך צ'ארלי

**אוהב אותך צ'ארלי** (**Love You Charlie**) הוא סרט קומדיה ישראלי שיצא לאקרנים ב-28 ביולי 2022. את הסרט יצר הבמאי והתסריטאי שי כנות בהשראת אירועים מעברו.

## תקציר העלילה
גיא קנובסקי (מיכאל אלוני), במאי צעיר אידיאליסט ושאפתן, בוגר סם שפיגל אשר חולם להיות במאי מפורסם, רצה לביים סרט גיבורי-על ישראלי אך ההצעה היחידה שקיבל הייתה לביים תוכנית ריאליטי, הוא והצוות המוטרף שלו, מצלמים תוכנית ריאליטי שם זמרת פופ מצליחה בשם "סנשיין" (נועה קירל)  שאינה מודעת לזהות המארח, מתארחת לשבוע בביתו של צ'ארלי בוארון (אלון אבוטבול), ראש ארגון פשע אכזרי, ומשפחת הפשע המוחצנת שלו.

## שחקנים

## קישורים חיצוניים

* אוהב אותך צ'ארלי טריילר באתר יוטיוב
* אוהב אותך צ'ארלי מאחורי הקלעים באתר יוטיוב

## הערות שוליים

קטגוריה:סרטי 2022
קטגוריה:סרטי קומדיה ישראליים
קטגוריה:סרטים ישראליים משנת 2022
קטגוריה:סרטי שי כנות
מארקס מייריס

**מַארֶקְס מֶיֶירִיס** (באנגלית: **Mareks Mejeris**; נולד ב-2 בספטמבר 1991) הוא כדורסלן לטבי המשחק בעמדת הפאוור פורוורד בקלוז'-נאפוקה.

## קריירה
מייריס החל את הקריירה בלייפאיה, קבוצת עיר הולדתו, ולאחר מכן עבר לספרד. בשנת 2013 נסע לארצות הברית וניסה להיבחר בדראפט 2013 ב-NBA, אך לא נבחר ושב לספרד. מייריס אף שיחק בנבחרת לטביה באליפות אירופה בכדורסל 2011, 2013 ו-2015.

ב-15 ביולי 2014 עבר לוואף ריגה הלטבית, וסייע לה לזכות באליפות בתום העונה, כשהוא זוכה בתואר ה-MVP של הפלייאוף. ב-2016 זכה בתואר "שחקן ההגנה של העונה". לאחר תקופה קצרה באלאן שאלון הצרפתית שב לוואף ריגה, זכה עימה באליפות ב-2017, כשהוא זוכה שוב בתואר ה-MVP של הפלייאוף. ב-2019 זכה עם הקבוצה באליפות שלישית.

ב-13 באוגוסט 2019 עבר לפארמה פרם הרוסית. ב-9 במרץ 2022 עבר לסקאבוליני פזארו האיטלקית בשל פרוץ המלחמה באוקראינה. ב-3 באוגוסט 2022 חתם בהפועל ירושלים, איתה זכה בגביע המדינה בכדורסל 2022/2023.

## קישורים חיצוניים

## הערות שוליים

קטגוריה:כדורסלנים לטבים
קטגוריה:כדורסלני לייפאיה
קטגוריה:כדורסלני פואנלברדה
קטגוריה:כדורסלני VEF ריגה
קטגוריה:כדורסלני אלאן שאלון
קטגוריה:כדורסלני פארמה פרם
קטגוריה:כדורסלני סקאבוליני פזארו
קטגוריה:כדורסלני הפועל ירושלים
קטגוריה:כדורסלני נבחרת לטביה
קטגוריה:לטבים שנולדו ב-1991
סטרהיניה אראקוביץ'

**סטרהיניה אראקוביץ**' (בסרבית: **Страхиња Ераковић**; נולד ב-22 בינואר 2001 בבטאיניצה שברפובליקה הפדרלית של יוגוסלביה) הוא כדורגלן סרבי המשחק בעמדת הבלם בקבוצת זניט סנקט פטרבורג מליגת העל הרוסית בכדורגל ובנבחרת סרביה.

## קריירת מועדונים
אראקוביץ' גדל במחלקת הנוער של הכוכב האדום בלגרד. בעונת  הושאל לגרפיצ'אר מהליגה הסרבית השנייה. ב-1 באוגוסט 2020 ערך את הופעת הבכורה שלו בקבוצה הבוגרת של הכוכב האדום בלגרד, בניצחון 3-0 על נובי פאזאר במסגרת המחזור הראשון בליגה לעונת .

ביולי 2023 חתם בזניט סנקט פטרבורג מהליגה הרוסית. בסוף העונה זכה עימה באליפות רוסיה.

## קריירה בינלאומית
ב-2 ביוני 2022 ערך אראקוביץ' את הופעת הבכורה שלו בנבחרת סרביה, בהפסד 1-0 לנבחרת נורווגיה במסגרת ליגת האומות 2022/2023.

נכלל בסגל נבחרת סרביה לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים סרבים
קטגוריה:בלמי כדורגל סרבים
קטגוריה:כדורגלני הכוכב האדום בלגרד
קטגוריה:כדורגלני זניט סנקט פטרבורג
קטגוריה:כדורגלני נבחרת סרביה
קטגוריה:כדורגלני מונדיאל 2022
קטגוריה:סרבים שנולדו ב-2001
פלביוס דניליוק

**פלביוס דויד דניליוק** (בגרמנית: **Flavius David Daniliuc**; נולד ב-27 באפריל 2001 בווינה שבאוסטריה) הוא כדורגלן אוסטרי המשחק בעמדת הבלם בקבוצת הלאס ורונה.

## קריירת מועדונים
דניליוק החל לשחק כדורגל במחלקת הנוער של אדמירה ואקר מדלינג, ובשנת 2010 עבר לראפיד וינה. שנה לאחר מכן הצטרף אל מחלקת הנוער של ריאל מדריד. בשנת 2014 עבר לבאיירן מינכן. הוא ערך ארבע הופעות בקבוצת המילואים של המועדון במסגרת הליגה הגרמנית השלישית.

ב-18 ביוני 2020 חתם דניליוק בניס מליגת העל הצרפתית. ב-20 בספטמבר הוא ערך את הופעת הבכורה שלו במועדון, בהפסד 0–3 לפריז סן-ז'רמן במסגרת המחזור הרביעי בליגה לעונת 2020/2021. ב-26 בפברואר 2021 הבקיע את שער הבכורה שלו במועדון, בניצחון 1–2 על סטאד רן במסגרת המחזור ה-27 בליגה. בשתי העונות הראשונות שלו במועדון ערך 47 הופעות ליגה והבקיע שער אחד.

ב-29 באוגוסט 2022 חתם בסלרניטנה. ב-31 בינואר 2024 הושאל אל רד בול זלצבורג. ב-30 באוגוסט 2024 הושאל אל הלאס ורונה.

## קישורים חיצוניים

## הערות שוליים

קטגוריה:כדורגלנים אוסטרים
קטגוריה:בלמי כדורגל אוסטרים
קטגוריה:וינה: כדורגלנים
קטגוריה:כדורגלני ניס
קטגוריה:כדורגלני סלרניטנה
קטגוריה:כדורגלני רד בול זלצבורג
קטגוריה:כדורגלני הלאס ורונה
קטגוריה:כדורגלני נבחרת אוסטריה
קטגוריה:כדורגלני יורו 2024
קטגוריה:ספורטאים זרים בצרפת
קטגוריה:ספורטאים זרים באיטליה
קטגוריה:אוסטרים שנולדו ב-2001
ג'ורג' בלו

**ג'ורג' בלו** (באנגלית: **George Bello**; נולד ב-22 בינואר 2002) הוא כדורגלן אמריקאי, המשחק בעמדת המגן השמאלי בל.א.ס.ק. לינץ.

## קריירה
בלו נולד באבוג'ה שבניגריה, ובגיל שנה עבר עם משפחתו לדגלסוויל, ג'ורג'יה. במהלך הקריירה המוקדמת שלו שיחק ב-Southern Soccer Academy, מועדון כדורגל לנוער המזוהה עם המועדון האנגלי צ'לסי, וב-Alpharetta Ambush, שם שיחק במשך חמש שנים.

ב-2016 עבר בלו לאקדמיה של אטלנטה יונייטד.

ב-2 בספטמבר 2018 ערך את הופעת הבכורה שלו בקבוצת הבוגרים של אטלנטה יונייטד במשחק במסגרת ה-MLS נגד די. סי. יונייטד, משחק אותו הפסידה אטאלנטה 3–1. הוא כבש את שערו הראשון חודש לאחר מכן ב-6 באוקטובר בניצחון 1–2 על ניו אינגלנד רבולושן.

ב-31 בינואר 2022 חתם בארמיניה בילפלד מהבונדסליגה, בחוזה לארבע שנים וחצי. ב-5 בפברואר ערך הופעת בכורה בקבוצה, בתיקו 1-1 נגד בורוסיה מנשנגלדבך.

ב-14 ביולי 2023 חתם בל.א.ס.ק. לינץ.

## קריירה בינלאומית
בלו ייצג את ארצות הברית בנבחרות הנוער, ובאוקטובר 2019 נכלל בסגל הנבחרת עד גיל 17 לקראת מונדיאל עד גיל 17.

בינואר 2021, בלו זומן לנבחרת ארצות הברית הבוגרת לקראת משחק ידידות מול טרינידד וטובגו. הוא ערך את הופעת הבכורה שלו במשחק ב-31 בינואר בניצחון 7–0. בגביע הזהב 2021 היה חלק מסגל הנבחרת בו זכתה נבחרת ארצות הברית.

## תארים
**אטלנטה יונייטד**
* גביע ה-MLS: 2021
* גביע ארצות הברית הפתוח: 2019
* גביע קמפאונס: 2019

**נבחרת ארצות הברית**
* גביע הזהב: 2021

**אישיים**
* משחק האולסטאר של ה-MLS: 2021

## קישורים חיצוניים

## הערות שוליים

קטגוריה:כדורגלנים אמריקאים
קטגוריה:כדורגלנים ניגרים
קטגוריה:מהגרים מניגריה לארצות הברית
קטגוריה:מגני כדורגל אמריקאים
קטגוריה:מגני כדורגל ניגרים
קטגוריה:כדורגלני אטלנטה יונייטד
קטגוריה:כדורגלני ארמיניה בילפלד
קטגוריה:כדורגלני ל.א.ס.ק. לינץ
קטגוריה:כדורגלני נבחרת ארצות הברית
קטגוריה:ספורטאים ניגרים באוסטריה
קטגוריה:ספורטאים אמריקאים בגרמניה
קטגוריה:ניגרים שנולדו ב-2002
קטגוריה:אמריקאים שנולדו ב-2002
לוקה דה לה טורה

**לוקאס דניאל דה לה טורה** (באנגלית: **Lucas Daniel de la Torre**; נולד ב-23 במאי 1998 בסן דייגו שבקליפורניה, ארצות הברית) הוא כדורגלן אמריקאי המשחק בעמדת הקשר בקבוצת סן דייגו מה-MLS בהשאלה מסלטה ויגו ובנבחרת ארצות הברית.

## קריירת מועדונים
דה לה טורה נולד וגדל בסן דייגו שבקליפורניה, ארצות הברית. הוא החל לשחק כדורגל בנומאד ובסן דייגו סרף, ובשנת 2013 עבר לפולהאם. ב-9 באוגוסט 2016 ערך את הופעת הבכורה שלו במועדון, בניצחון 2–3 על לייטון אוריינט במסגרת הסיבוב הראשון של גביע הפוטבול ליג לעונת . ב-28 באוקטובר 2017 ערך את הופעת הבכורה שלו בפוטבול ליג צ'מפיונשיפ, בתיקו 1-1 נגד בולטון וונדררס במסגרת המחזור ה-14 לעונת . ב-25 בספטמבר 2018 הבקיע את שערו היחיד במועדון, בניצחון 1–3 על מילוול במסגרת הסיבוב השלישי של גביע הפוטבול ליג לעונת . בסך הכל ערך שבע הופעות ליגה במדי המועדון.

ב-6 באוגוסט 2020 חתם דה לה טורה על חוזה לשתי עונות בהראקלס אלמלו מליגת העל ההולנדית. ב-13 בספטמבר ערך את הופעת הבכורה שלו במועדון, בניצחון 0–2 על דן האג במסגרת המחזור הראשון בליגה לעונת 2021/2022. ב-7 במרץ 2021 הבקיע את שער הבכורה שלו במועדון, בניצחון 1–2 על זוולה במסגרת המחזור ה-25 בליגה. הוא ערך 64 הופעות ליגה במדי המועדון, בהן הבקיע שני שערים.

ב-7 ביולי 2022 חתם דה לה טורה בסלטה ויגו מהלה ליגה.

ב-4 בפברואר 2024 הוא כבש לראשונה ובישל במשחק ליגה במדי סלטה ויגו בניצחון 3-0 על אוסאסונה.

## קריירה בינלאומית
ב-2 ביוני 2018 ערך דה לה טורה את הופעת הבכורה שלו בנבחרת ארצות הברית, בהפסד 1–2 לנבחרת אירלנד במשחק ידידות.

נכלל בסגל נבחרת ארצות הברית לטורניר מונדיאל 2022 ולקופה אמריקה 2024.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:סן דייגו: אישים
קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:קליפורניה: כדורגלנים
קטגוריה:כדורגלני פולהאם
קטגוריה:כדורגלני הראקלס אלמלו
קטגוריה:כדורגלני סלטה ויגו
קטגוריה:כדורגלני נבחרת ארצות הברית
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:ספורטאים אמריקאים באנגליה
קטגוריה:ספורטאים אמריקאים בהולנד
קטגוריה:ספורטאים אמריקאים בספרד
קטגוריה:אמריקאים שנולדו ב-1998
עדנאן ג'ית

**עדנאן אדל תאופיק ג'ית** (בערבית: **عدنان غيث**) הוא פוליטיקאי פלסטיני, חבר במועצה המהפכנית של פת"ח ומושל נפת אל-קודס מאז 31 בדצמבר 2018.

## ביוגרפיה
ג'ית נולד בשנת 1978 בירושלים. מגיל צעיר השתתף בפעולות הפת"ח. הוא היה מזכיר תנועת הפתח בסילואן ואחד מראשי הוועד העממי בשכונת אל-בוסתאן בירושלים שהוביל את ההתנגדות המקומית לפארק הארכאולוגי-תיירותי עיר דוד. בשל פעולותיו הוא נעצר מספר פעמים על ידי ישראל.

ב-4 בדצמבר 2016 ניצח גית' בבחירות למועצה המהפכנית של הפתח, שנערכה במהלך הוועידה השביעית של תנועת הפתח, והפך לחבר בה. הוא חבר בוועדה הנשיאותית העליונה למעקב אחר ענייני הכנסיות בפלסטין.

בשנת 2011 נאסר על ג'ית, אז מזכ"ל הפת"ח, להיכנס לירושלים למשך שמונה חודשים. באוקטובר 2018 נעצר ג'ית. ב-25 בנובמבר 2018 שוב נעצר גית', יחד עם 40 חברים נוספים בתנועת הפת"ח אך שוחרר שבוע לאחר מכן. לאחר מכן נאסר עליו להיכנס ליהודה ושומרון למשך שישה חודשים.

באוגוסט 2018 מונה ג'ית למושל נפת אל-קודס, במקומו של עדנאן אל חוסייני וב-31 בדצמבר אותה השנה הוא מונה באופן רשמי לתפקידו.

ב-2018 נעצר ג'ית בשל לקיחת חלק לכאורה בחטיפת עיסאם עקל, ערבי ישראלי שמכר שטחים ליהודים במזרח ירושלים.

בפברואר 2020, עקב פעולותיו, שוב נאסר על ג'ית להיכנס ליהודה ושומרון למשך חצי שנה. ביולי 2020, גאית' נעצר בביתו שבסילואן ונחקר. הוא נכלא בכלא אשקלון אך שוחרר לאחר מכן ב-4 באוגוסט 2020 לאחר שבית המשפט החליט לשחררו בתנאי שלא יתקשר עם ההנהגה הפלסטינית. זה היה מעצרו השלישי ב-2020 וה-17 מאז מונה למושל.

בספטמבר אותה השנה, הוציאה לו ישראל צו המונע ממנו להיפגש עם גורמים רבים ברשות הפלסטינית, כולל הנשיא מחמוד עבאס, המכונה "אבו מאזן" וראש הממשלה מוחמד אשתייה.

באוגוסט 2022 הוגש נגדו כתב אישום, בגין הפרות חוזרות של צו אלוף, האוסר עליו להימצא ביהודה ושומרון.

## חיים אישיים
נכון לשנת 2010, לג'ית יש 4 ילדים. לפני כהונתו כמושל אל-קודס ניהל חנות בסילואן.

## הערות שוליים

קטגוריה:פעילי פת"ח
קטגוריה:נפת אל-קודס
קטגוריה:פעילים פוליטיים פלסטינים
קטגוריה:פלסטינים שנולדו ב-1978
נוריה א-סובייח

**נוריה א-סובייח** (בערבית: **نورية الصبيح**; נולדה ב-1949) היא פוליטיקאית כוויתית, ואחת משתי הנשים הראשונות שכיהנו בתפקיד שרה בכווית. היא נחשבת לליברלית, ואינה שייכת לאף מפלגה. היא בעלת תואר ראשון באמנויות וחינוך מאוניברסיטת כווית מ-1975 ותעודה בחינוך ב-1976.

## קריירה
א-סובייח החלה את דרכה במשרד החינוך כמורה להיסטוריה בשנים 1975–1980. אחר כך קודמה לסגנית מנהל בית ספר בשנים 1980–1984. היא הפכה למנהלת של בית ספר חטיבתי ותיכון בשנים 1984–1986. לאחר מכן קודמה לפיקוח על ענייני חינוך במחוז הבירה בין השנים 1986–1990. מונתה למנהלת המחלקה לתיאום ומעקב אחר החינוך הציבורי בשנים 1991–1993. משנת 1993 עד 2000 שימשה כמנהלת הכללית של אזור החינוך Hawally. תפקידה האחרון היה עוזרת תת-מזכיר לחינוך ציבורי בשנת 2000.

ב-26 במרץ 2007 היא מונתה לשרת החינוך ולשרת ההשכלה הגבוהה של כווית. היא עוררה מחלוקת באספה הלאומית על ידי צירים איסלאמיים באספה הלאומית של כווית בשל סירובה ללבוש חיג'אב תוך כדי השבועה להיכנס לתפקידה כשרה בשנת 2007.

סירובה ללבוש רעלה בזמן שהושבעה לתפקיד, גרם למוסלמים קיצוניים בכווית לצאת נגדה. בשנת 2008 ניסה הפרלמנט הכוויתי להדיחה, כאשר הגיש הצעת אי אמון בשרה, בטענות שונות, אך למעשה מכיוון שסרבה ללבוש כיסוי ראש, היא שרדה את ניסיון ההדחה. היא הוחלפה לבסוף עם חילופי השלטון לאחר הבחירות של 2009 על ידי פרופסור מודי אל-חמוד  שאף היא אינה נוהגת ללבוש רעלה, שמונתה לשרת החינוך במקומה. במהלך כהונתה הקצרה אחת מהחלטותיה הייתה לאסור על סטודנטים כוויתים ללמוד בבחריין ובמצרים.

## הערות שוליים

קטגוריה:פוליטיקאיות כוויתיות
קטגוריה:נשים מוסלמיות
קטגוריה:פוליטיקאים כוויתים
קטגוריה:מוסלמים
קטגוריה:כוויתים שנולדו במאה ה-20
קטגוריה:כוויתיות שנולדו במאה ה-20
קטגוריה:ילידי 1949
קטגוריה:ילידות 1949
נחל ישעי

**נחל ישעי** הוא נחל הזורם באזור רמת בית שמש והוא אחד מיובליו של נחל שורק. בתחילה הנחל הוא נחל אכזב אך לאחר שכמה מיובליו הניזונים ממעיינות קבועים מזינים אותו, זרימתו הופכת להיות קבועה.

## תוואי הנחל
נחל ישעי מתחיל בין רמת בית שמש ב' למושב זנוח הסמוך ולאחר כמה מאות מטרים נשפך אליו נחל ימלה, בסמוך לשכונת גבעת שרת. בהמשך, ליד פארק האקליפטוס (חניון עינות דקלים) בסמיכות לכביש 38 חובר אליו נחל ירמות. הנחל ממשיך לזרום מתחת לכביש ובהמשך נוסף אליו נחל שמש, נחל אכזב קצר המנקז מי גשמים בחודשי החורף באזור המערבי של בית שמש. בהמשך הנחל נשפך לנחל שורק ושם הוא מגיע לסיומו.

## בעלי חיים וצמחייה לאורך הנחל
לאורך תוואי הנחל קיימת צמחייה עבותה של קנים, ומספר מינים של צמחי מים והוא משמש מרחב מחיה לדו-חיים ובעלי חיים נוספים. עקב כך שהזרימה בנחל אינה חזקה ואף בוצית בחלקים מסוימים, חלקים נרחבים בנחל מלאים באצה ירוקה. בנחל אין דגים.

## הערות שוליים

קטגוריה:שפלת יהודה: נחלים
קטגוריה:בית שמש: נחלים
טופו דרג

**"בנייני טופו"** או **"טופו דרג"** (אנגלית: Tofu-dreg project, מנדרינית:豆腐渣工程) הוא מונח במנדרינית המתאר מבנים מסוכנים, ובמיוחד מבנים אשר נבנו בצורה לא תקינה ועלולים לקרוס. המונח הוטבע לראשונה על ידי זו רונג'י, ראש ממשלת סין לשעבר, במטרה לתאר סוללות להגנה משיטפונות אשר נבנו בצורה שאינה תקינה בנהר יאנגצה. המונח מתאר מבנים אשר נבנו בצורה זולה יחסית ובניגוד לתקינה על מנת לחסוך בעלויות. המונח שימש הן לתיאור מבנים אשר קרסו בעקבות אסונות טבע כגון רעידת האדמה בסצ'ואן ב-2008, והן למבנים אשר נבנו באופן לא תקני .

עיתונאי אשר ביקר בסין בשנת 2011 חשש כי "מבנים אשר נבנו בצורה זו עשויים לקרוס ולהביא לפציעות של עד אלפי אנשים".

מבנים מסוג זה נבנים ומאוכלסים ללא ההיתרים הנדרשים מהממשל הסיני. ברוב המקרים, מבנים מסוג זה לא קורסים אך הם אינם שורדים שנים רבות וסובלים ממפגעים כגון דליפות.

## פרויקטים של טופו דרג שקרסו ברעידת האדמה של סצ'ואן ב-2008
[ממוזער| [גן ילדים זה היה בין בתי הספר הרבים באזור האסון שסבלו מנזק מבני כבד.]]
במהלך רעידת האדמה בסצ'ואן ב-2008, בתי ספר רבים קרסו והדבר הוביל למותם של תלמידים רבים. בניינים אלו ניתנו כדוגמה הממחישה את משמעות המונח "טופו-דרג".

ההתמוטטות נקשרו לחוסר השקעה בבנייה של בתי הספר בסין.

## הערות שוליים

קטגוריה:הנדסה אזרחית
קטגוריה:הרפובליקה העממית של סין: מבנים
קטגוריה:קצרמר סין